钦定古今图书集成/理学汇编/文学典/第201卷 > 《后山诗话跋》前人
## 钦定古今图书集成/理学汇编/文学典/第201卷 > 《后山诗话跋》前人

无己一字履常，每登临得句，即急归，卧一榻，以被蒙
首，恶闻人声，谓之“吟榻。”家人知之，即婴儿稚子，皆抱
寄邻家以避之。其用意精专如此。自咏绝句云：“此生
精力尽，于诗真无忝矣。”朱子云：“无己许多碎句，子是
学《史记》。”殆指《诗话》《谈丛》类耶？或谓此二种非无己作，
考其本集，一一具载，今仍之。